JohanHeinsen/ENO huggingface dataset:
Aarhuus Stifts-Tidende, 1835-08-15
Marskal Mortier havde dog ikke øieblikkelig opgivet Aanden, men blev, uagtet han havde een Kugle i Hovedet og 4 i Livet, endnu levende bragt ind i det saakaldte tyrkiske Kaffehuus, hvor han, idet han vilde forsøge at reise sig, fik Convulsioner og døde. Morderens Signalement er følgende: "Bred Pande, kantet Hoved; tænkende Ansigt; dybtliggende Ørneine; sort, tyndt og krøllet Haar; krum og tynd næse, stor Mund; fremstaaende Hage." Hans Vert havde forklaret, at snart har han en Blouse, snart var han elegant klædt, og at to Fruentimmer havde ofte besøgt ham. Ved Paagribelsen havde han ført hos sig et Slags Hammer med et alenlangt Skaft, hvorved der var befæstet 10 Snore, hver med en tung Blykugle i Enden. Havde jeg ikke været saa haardt saaret – sagde han i et af Forhørerne: skulde jeg med dette Jnstrument holdt mig en heel Politibrigade fra Livet."
Aarhuus Stifts-Tidende, 1835-08-15
Blandt de mange Fængslede i Paris er ogsaa et ungt Menneske, som den 28de Juli, nogle Sekunder førend Explosionen skete, tregange havde stødt i en Pibe, og strax blev greben. Man veed endnu ikke, omhan derved havde villet give Morderen et Signal. Den vigtigste Opdagelse man endnu har gjort, er den Vaabensmed som har forfærdiget Bøssepiberne, hvormed Forbrydelsen udførtes. Denne har tilstaaet, at det var hans Arbeide, og tilføiet, at han for kort siden havde ikke allene solgt disse 25, men 50 til Paa Spørgsmaalet, hvem Kjøberen havde været, havde han svaret, at det var en velklædt Person, hvis Udvortes ikke kunde opvække nogen Mistanke. Løbene vare af ham blevne pakkede i en Kuffert og kjørte bort i en Flacre. Politiet havde derpaa anstillet Undersøgelse om, i hvilken Facre denne Transport var skeet, og som Følge af Løvte om betydelig Belønning havde man ogsaa opdaget dette, saa man haabede, derved at komme til endnu vigtigere Opdagelser. At den saakaldte Giraard eller Fiescho havde kjøbt Bøssepiberne af Smeden for 6 Fr. Stykket, men ladet sig af ham give en Regning paa 7 ½, deraf slutter man sig til, at en Anden skulde betale dem, og at der er flere Medvidere i Sagen. En ung Mand, Victor Brennet, havde meldt sig i Hotel-Dien, og forlangt hurtig Optagelse, da han havde forvredet sit ene Been. Næste Morgen var han staaet op af sin Seng, gaaet ud paa Hospitalets Terasse, der vender mod Seinen, og havde styrtet sig i Floden. Ogsaa paa hans Bryst fandtes en indbrændt Lilie.
Aarhuus Stifts-Tidende, 1835-08-15
Hertugen af Orleans havde kort for Revuen sagt til sin Overadjutant, General Baudrand: "General. Man vil skyde paa os. Min Broder og jeg ville bestandig holde os i Nærheden af Kongen, forat danne en Vold omkring ham. Nærm De Dem ogsaa tilligemed de øvrige Officerer af Suiten, til Hs. Majestæt, for at dække hans Person." Dronningen har besøgt alle de Saarede, og Hoffet har understøttet de Trængende blandt disse, ligesom en Søn af en af de Myrdede strax erholdt Faderens indbringende Embede.
Aarhuus Stifts-Tidende, 1835-08-15
Det er et mærkeligt Tidens Tegn, om hvilket man læser Beretningen under Artiklen "Paris d. 26de Juli Medlemmerne af en demokratisk Forening af Polakker, i Frankrig have udstædt en formelig Protest imod det Laan paa 150 Millioner Gylden, som den russiske Regjering har afsluttet i Polens Navn, og indsendt denne Protest, forsynet med 1282 Underskrifter, til flere franske Journaler. Den gaaer ud paa, at en retmæssig Regjering, der ene og allene har sin factiske Magt for sig, ikke kan paalægge den polske Nation Forpligtelser, og advarer de europæiske Børser imod at indlade sig i dette Laan, til hvis Tilhagebetaling Polen, naar det engang oplever sin Jgjenfødelse, aldrig vil give sit Minde.
Aarhuus Stifts-Tidende, 1835-08-15
Som et politisk Curiosum fortælles følgende Kjendsgierning: "To 9 og 12aarige Sønner af en Embedsmand i München, hvis politiske Anskuelser helde overtil D. Carlos, og som søger at indpræge sine Børn de samme Grundsætninger, forlode forrige Uge hemmeligt deres Fædrenehuus, for at begive sig til den italienske Kyst, og derfra indskibe sig til Spanien, for, som de sagde, at hielpe D. Carlos. Men allerede nogle Dagreiser fra Hjemmet bleve de karlistiske Helte indhentede af deres ældre Broder og bragt tilbage igjen.
Aarhuus Stifts-Tidende, 1835-08-15
Den afdøde Keiser Frantz har testamenteret en af sine gamle Monderinger til det efter ham opkaldte preussiske Regiment, hvilket Arvegods nylig med stor Høitidelighed blev overleveret Regimentet, som har besluttet, at samme skal en migniature broderes paa dets Faner til en evig Amindelse.
Aarhuus Stifts-Tidende, 1835-08-15
Den berømte Sangerinde Madame Malibran(der forleden blev skilt ved sin Mand med Forlov til igjen at føre sit Jomfruenavn) ventes nu til Paris for at holde Bryllup med en Hr. Beriot. J de Par Maaneder hun sidst har været i London har hun fortjent over 100,000 Fr.
Aarhuus Stifts-Tidende, 1835-08-15
Et engelsk Dampskib bragte nylig over 200 " Gentlemens" til Dunkirchen, hvilke blot vilde more sig 24 Timer i Frankrig, med at see sig om og drikke Champagne. Den største Deel af disse Gentlemens" gjorde imidlertid ved Hjemkomsten den ubehagelige Opdagelse, at en god Deel Lommetyve havde vidst under hiin Benævnelse at blande sig i Selskabet.
Aarhuus Stifts-Tidende, 1835-08-15
Et nyt Vidunder vises i denne Tid i Paris, nemlig en Elephant, som med stor Færdighed dandser paa Linie.
Aarhuus Stifts-Tidende, 1835-08-15
Paa Dampskibet som farer mellem Antwerpen og Gent, er 3 Mile fra sidstnævnte Stad, Dampkjedlen sprunget. Tre Mennesker mistede Livet.
Aarhuus Stifts-Tidende, 1835-08-15
Jkke uden Gysen læser man fra Stockholm at imedens Skibskapt. Ryberg og hans uforfærdede Arbeidsfolk arbeidede paa et Stellads for at komme det brændende Taarn nærmere med Sprøiterne, styrtede dette ned tæt ved Siden af dem. Vinden havde pludselig forandret sin Retning og blevet til en Storm, hvorpaa Jlden var udbrudt i et Flammehav fra Spirets Top. Endskjøndt Kirken er ødelagt, ere de kgl. Begravelser dog blevne ubeskadigede.
Aarhuus Stifts-Tidende, 1835-08-15
Dagen for Væddeløbene ved Wandsbeck indtraf paa Banen sammesteds den Ulykke, at en ung Mand fra Altona styrtede med Hesten og var død paa Stedet. Paa den første Væddeløbsdag saaes et ungt Menneske spadsere omkring paa Tilskuerpladsen med et Kort paa sin Hat, hvorpaa der stod : "N. N. og B. B. anbefale sig som Forlovede." (Han havde formodentlig havt dette Visitkort i sin Lomme, og ved Paaheftningen anseet det for sin Entreebillet.)
Aarhuus Stifts-Tidende, 1835-08-15
Fædrelandet. Den til Hoveriets Afskaffelse allerhøist anordnede Commission, der bestaaer af 10 Medlemmer, hvoriblandt, foruden Rentekammerdirecteuren, de Cancelliedeputerede Ørsted og Lange, samt Godsbesidderne Tutein og Neergaard, har nu tilendebragt sit Arbeide, der formodentlig vil blive Stænderne forelagt. Commissionen skal efter Forlydende ogsaa have udstrakt sin Virksomhed til Tiendevæsenet.
Aarhuus Stifts-Tidende, 1835-08-15
Efter den almindelig herskende Mening skyldes det heldbringende Liv, der i den senere Tid har begyndt at røre sig i Postvæsenet, saa godt som ene den virksomme og talentfulde Contoirchef Bøiesen.
Aarhuus Stifts-Tidende, 1835-08-15
Høiesteret har dømt en Mand, for at have udraderet en paa en kgl. Obligation gjort Paategning om, at samme tilhørte hans Stedsøn, og derefter at have solgt den, til at behandles i Overeensstemmelse med den kgl. Resol. 22de Oct. 1828 og at have sit Borgerskab forbrudt.
Aarhuus Stifts-Tidende, 1835-08-15
Khousp. No. 178 indeholder nogle bemærkninger til Franskmanden Adr. Balbis geographiske Haandbog, som i Henseende til Danmark ikke er fri for Urigtigheder og "berømmende men den danske Beskedenhed saarende Overdrivelser, og det uagtet den er gjennemseet i Haandskrivtet og forøget med Tilsætninger af Hr. Oberstlieutn. v. Abrahamson. Endog i Henseende til denne ogsaa udenfor Danmark noksom bekjendte Hædersmand selv er indløben de tvende Feil, at han kaldes "Oberst, og Kongens første Kammerherre", m. m. som maa være undgaaet Hr. Oberstlieutn. Opmærksomhed. J samme Blads No. 185 gjentages. Opfordringen til det kgl. danske Cancellie: at det af Hr. Oberstlieutn. v. Abrahamson for nogle Aar siden indleverede Regnskab, den indbyrdes Underviisning betræffende, maatte snarest muligt offentliggjøres.
Aarhuus Stifts-Tidende, 1835-08-15
J Tirsdags begyndte Hr. Rappo & Comp. den nye Række af Forestillinger, de agte at give paa Vesterbroes Moerskabstheater, for et meget talrigt Publikum. Om Rappo's egne Præstationer have vil intet at bemærke, uden at han denne Gang, som overhovedet i den senere Tid, behandlede Publikum med en paafaldende nonchalance, som dette dog meest kan tilskrive sin egen maaskee for overbærende Godmodighed. Ved den Liniedands, der udfyldte Forestillingens mellemste Akt, optraadte Mad. Petoletti, som vist hos mange af de Tilstedeværende har vakt behagelige Barndomsminder og Moerskabstheatrets gode gamle Tider, om Vesterbroes Galeotti, den store Miniker Casorti, og al den fordums Munterhed, som Caprice og Cholera har forstyrret. Liniedandsen aabnedes af et lille Pigebarn, der var ligesaa meget for ung, som den nysnævnte Dandserinde var for gammel, en livlig og smuk Dreng gjorde sine Sager ret vakkert. Den Eneste af nogenlunde Betydenhed var Hr. Niemeczer, der unægteligen lagde stor Færdighed for Dagen, skjøndt neppe nogen af de Tilstedeværende har fundet de Forventninger tilfredsstillede, som de foregaaende Avisskryderier maatte vække. Hvad der især mishagede Publikum, var den latterlige Arrogance, hvormed han optraadte, selv hvor han ikke havde andet at gjøre, end at see paa de Andre. "Klimperne gehørt, zum Handwerk, lidt Vind kan ikke skade, men den maa ikke blive til Stormvind. At anbefale Hr. Nie meget mere Ynde og Anstand, vilde vel være ligesaa unyttigt, som at rekommandere ham at anskaffe et smukkere Ansigt; derimod troe vi at burde raade ham, at nedstemme sine Prætensioner noget, thi da vil han sikkert finde den Anerkjendelse, hans Styrke og Færdighed give ham Adkomst til. Hele Anordningen lod føle Mangelen af en ledende Entrepreneur, og Pauserne vare saa lange, at Publikum vist havde havt god Anledning til at vise, at det idet mindste paa Vesterbroes Theater er Herre i Huset. (Khonsp.)
Aarhuus Stifts-Tidende, 1835-08-15
Af Bladet Fædrelandet erfares, at i de sidste 7 Aar ere døde 418 af Fangerne allene i Kjøbenhavns Tugt- og Forbedringshuus.
Aarhuus Stifts-Tidende, 1835-08-15
Suspenderet Byfoged Kammerraad Rousings Eiendomme i Stubbekjøbing skulle ved offentlig Auction bortsælges den 21de August. Ved Folketællingen i Hertugdømmerne Slesvig, og Holsteen i Aaret 1803 udgjorde Folkemængden. i Begge 614,347 Mennesker. Ved den i Februar d. A. optagne Tælling befandtes samme at være 768,394. Altsaa har Tilværten i de sidste 32 Aar været over 154,000 Mennesker.
Aarhuus Stifts-Tidende, 1835-08-15
J Kappeln er død en Mand paa 92 Aar, som har efterladt sig 10 Børn, 51 Børnebørn, og tilsammen, ialt næsten 100 Descendenter, der Alle leve i Kappeln.
Aarhuus Stifts-Tidende, 1835-08-15
Agger Canal er nu bleven til et trøstende Tilflugtsted for de Søfarende paa den farefulde, lange jydske Kyst. Den 27de Julii ankom nemlig til Nykjøbings Havn, som Havarist, Skibsfører Chr. Damsgaard, med sit førende Smakskib, drægtigt 22 Commercelæster, fra Nordstrand destineret til Norge; men formedelst en i Nordsøen erholdt svær Læk havde han maattet tye til Agger Canal, som han ogsaa den 26de om Aftenen lykkelig og vel passerede. Tre Fartøier ere nu ialt udpasserede (1 ligger for Udgaaende) og 2 indpasserede af denne Canal, der efter mange Jkke=Ukyndiges Mening vil blive af Varighed; hvorfor det eenstemmige Ønske lyder fra øvre Liimfjordsbred og dens Omegn: at der maatte træffes nogen Foranstaltning (Th Av.) til at sikkre samme.
Aarhuus Stifts-Tidende, 1835-08-15
J Ribe har man den 3die August om Aftenen seet nogle meget stærke Nordlys.
Aarhuus Stifts-Tidende, 1835-08-15
J den Berlingske Avis læses følgende Avertisssementer:
Aarhuus Stifts-Tidende, 1835-08-15
I Dagen No. 178 er indført en Opfordring til mig om at fralægge mig en Beskyldning, som i et saakaldet Conversations-Blad er fremført mod mig, og som gaaer ud paa at jeg skulde have pryglet min Stedfader. Da jeg hidtil har været ubekjendt med at en saa grov og usandfærdig Beskyldning var paadigtet mig, har jeg heller ikke for kunnet møde samme; men har nu henvendt mig til det Kongelige Danske Cancellie om at erholde den Understøttelse, som jeg, saalænge Beskyldningen er ubeviist, synes at kunne fortjene. Da imidlertid længere Tid kan hengaae inden dette for mig saa vigtige Anliggende tilendebringes, tillader jeg mig foreløbigen af bekjendtgjøre følgende Vidnesbyrd fra min Stedfader, forbeholdende mig, naar Sagen er tilendebragt, at bekjendtgjøre Udfaldet. Widdinge i Ods Herred, den 6te August 1835. Henrik Larsen, Sognefoged.
Aarhuus Stifts-Tidende, 1835-08-15
Da jeg er kommet til Kundskab om, at et for min Stedsøn, Sognefoged Henrik Larsen i Widdinge, Deputeret for 5te Districts mindre Landeiendomme i Siællands Stift nederdrægtige Ærerørende, høist fornærmende og krænkende Rygte er udspredt nemlig: At han Dagen for Valgforsamlingen i Svinninge, Holbeks Amt, skulle have pryglet mig. – Saa skylder jeg Sandheden, og min Stedsøns Ære, høitidelig at erklære: At der ikke har været nogen Uenighed imellem min Stedsøn og mig, og at han hverken ved denne Leilighed, eller nogensinde, har fornærmet mig ved Ord eller Gierninger, samt – at det udspredte Rygte, er usandfærdigt - Som uden Tvivl, vil falde tilbage, paa Den eller Dem, som have fundet Fornøielse udi – at blamere og æreskjænde en honet, brav, veltænkende men fattig Bondemand Vist nok fordi han er Bonde af Fødsel – Ja vist nok og saa: Af Had, Misundelse og Avind fordi: Mange som kiender ham - ynder, agter og ærer ham – Ja har Tillid til ham. – Det bliver maaskee mueligt, at finde denne ondskabsfulde Kilde, – hvoraf dette insame Rygte har sit Udspring! – Haabet smigrer mig, Til Slutning for denne Gang: Retfærdig Sag seirer omsider 11 Kaarup Bye, Faareveile Sogn i Ods Herred, den 7de August Lars Larsen, Gaardmand.
Aarhuus Stifts-Tidende, 1835-08-15
Strandinger paa Jyllands Vestkyst. J et Brev fra Thisted af 10de de hedder det: "Her rasede i flere Dage en frygtelig Storm, under hvilken der i Løverdags skete 5 Strandinger her paa Kysten: en hollandsk Kuf, en hannoveransk Tjalk, en norsk Kuf, en hannoveransk Kuf, og en russisk Galease. Den sidste har en meget kostbar Ladning, bestaaende af raffmerede Sakkere, Cancel, Peber, Farvetræe &c. Endeel af Ladningen er bjerget. Alle Folkene ere frelste." Og i Ribe Avis af 11te meldes, at paa Fjaltring Strand Ringkjøbing Tolddistrict, er under Stormen indstrandet trende Skibe, af hvilke det ene skal være ladet med Bomuld.
Aarhuus Stifts-Tidende, 1835-08-15
(Jfølge Viborg Avis ere 5 Skibe indstrandede paa bemeldte Strand.)
Aarhuus Stifts-Tidende, 1835-08-15
Til Frederikshavn vare indkomne adskillige Skibe, blandt hvilke en engelsk Skonnert, Capt. Robinson, fra St. Petersborg bestemt til London. Jfølge disse Skipperes Ud sag skal det urolige Veir have viist sig yderst voldsomt i Nordsøen.
Aarhuus Stifts-Tidende, 1835-08-15
Paa Rottbøll Strand er indstrandet en Smakke, ført af Capt. Sternborg, kommende fra Deelssul, bestemt til Norge.
Aarhuus Stifts-Tidende, 1835-08-15
Paa Læsøe Rev er ligeledes i Stormen den 8de indstrandet et Kufskib, ført af Capt. Kloppenburg. Det kom fra Stettin, ladet med Egetømmer, bestemt til St. Malo. Fartøiet er kantret.
Aarhuus Stifts-Tidende, 1835-08-15
Fra flere Steder i Jylland meldes, at det især er Provstirugen som er bleven afpidsket af Stormen. Den danske Rug, hvis Kjærner ere mindre og sidde fastere, har allevegne staaet sig bedre. Saaledes meldes fra Thisted: "hos os har Rugen, med Undtagelse af Provstirug, ikke lidt meget." Grauballegaard, i Hids Herred, Viborg Amt, er solgt af Enkemadame Alberti til Hr. Hildebrandt fra Lübeck for 20,000 Rbd. Sølv.
Aarhuus Stifts-Tidende, 1835-08-15
J Tordenveiret sidstl Onsdag Aftes er Ladegaarden paa Sebberkloster bleven tændt af Lynilden og afbrændt. Dhrr. Berg, Jensen, Krogsgaard, Hennings og Bruun bekjendtgiør i Randers Avis en Skjændselfærd som er foregaaet paa Randers Mark, i den Deel som kaldes Veirmøllefaldene, Natten imellem den 4de og 5te August idet 10 Heste og Hopper, som der tøiredes, ere blevne afskaarne Halerne.
Aarhuus Stifts-Tidende, 1835-08-15
Bekjendtgjørelser. Det blev min sørgelige Lod ved Døden at blive berøvet min inderlig elskede Kone, mine 2 Børns ømme og kjærlige Moder Jndite Jacobine Marie Sophie født Schandorff, efter 9 Dages Sygeleie den 11te dennes i hendes 30te Aar. Dette for mig og Mine sørgelige Dødsfald bekjendtgjøres fraværende Familie og Venner. Rugballegaard pr. Veile, den 12te August 1835. J. Schensen.
Aarhuus Stifts-Tidende, 1835-08-15
Onsdagen den 19de August, om Aftenen Kl. 7, holdes en extraordinair Generalforsamling i Selskabet Polyhymnin, hvor Medlemmerne ville behage at give Møde. Directionen.
Aarhuus Stifts-Tidende, 1835-08-15
Væddelöbene ved Augustenborg 1835. Mandag den 21de September, Kl. 11. I. Black-Overseer-Stakkes, for Halvblodsheste, 4000 Alen. 59 Subscribenter (vide 5te Fortegnelse over Fuldblodshestene i Danmark o. s. v. 1.) II. Løb for Heste, tilhørende Landmænd. 3000 Alen Heats. Priis for 1ste Hest 50 Species. 2den - 20 3die - 10 Hestene anmeldes til den 19de Septbr. inclusive. III. Caroline=Løb om Pokalen, udsat af H. K. H. Prindsesse Caroline Amalie af Danmark for 3-aarige og ældre Heste af ethvert Land. Heste fødte i England, som have været paa Continenten førend den 1ste Mai d. A., og ikke ere komne som Pattefol med Mødrene fra England, bære 7 Pd. mere. Banen rundt og Opløbet. Flere Heste kunne stilles af een Besidder. IV. Pidske-Løb om Mr. Tattersales Pidsk for treaarige og ældre Heste, fødte paa Continenten, Fuldblod udelukket. 30 Species Jndsats, 3000 Alen Heats.
Aarhuus Stifts-Tidende, 1835-08-15
Tirsdag, den 22de September, Kl. 1. I. Christian=August=Løb om Pokalen, udsat af Hs. D. Hertugen med 100 Species Tillæg til Subscriptionen. Een Gang Banen rundt. Heats. 7 Subscribenter, (vide 5te Fortegnelse over Fuld blodshestene II.) II. Løb om den af Hans Majestæt Kongen udsatte Priis for Heste af ethvert Land og enhver Alder. Heste fødte i Engelland, som have været paa Continenten førend den 1ste Mai d. A. og ikke ere komne som Patteføl med Mødrene fra England, bære 5 Pd. mere. Banen to Gange rundt. Priis for 1ste Hest 300 Species. 2den - 100 III. Louise=Augusta-Løb om Pokalen, udsat af H. K. H. Enke=Hertuginden, for Heste af enhver Alder og ethvert Land. Heste fødte i England bære 7 Pd. mere. Fuldblod udelukket, 5000 Al.
Aarhuus Stifts-Tidende, 1835-08-15
Onsdag, den 23de September. I. Auction, Formiddag Kl. 9.1) over Halv- og Fuldblodsfol, Halv- og Fuldblodshopper, Heste i Training, tilredne unge Heste o. s. v., 2) over de ufødte FuldblodsfølII. Om Eftermiddagen forevises det hertugelige Stutterie. Torsdag, den 24de September, Kl. 11. I. Lovise=Løb om Pokalen, udsat af H. D. Hertuginden, for Heste af ethvert Land og enhver Alder. Heste fødte i England bære 7 Pd. mere. Fuldblod udelukket. 4000 Alen. Heats. II. Steeple-Chace. 4 Subscribenter. Subskriptionen sluttes den sidste Væddeløbsdag i Odense (vide 5te Fortegnelse over Fuldblodshestene.) Private Løb kunne afholdes paa enhver Væddeløbsdag, naar Tiden tillader det, og naar de ere anmeldte i Tide. Hestene anmeldes den 20de Septbr., om Aftenen, paa Slottet paa Augustenborg til Hofskriver Hattensen. For saavidt specielle Undtagelser ikke finde Sted, gielde Bestemmelserne for den Slesviger Rendebane.
Aarhuus Stifts-Tidende, 1835-08-15
At Restancellisterne over: a) Bankrenter af Bygninger og Jorder for Halvaaret, til 1ste April d. A.b) Brandpenge for Halvaaret til 1ste October 1835 ere forsynede med Approbation og mig tilstillede, bekjendtgjøres herved overeensstemmende med Fr. 2den Juni 1830 med Tilkjendegivende: at hvis Restancerne ikke inden 20de dennes indbetales til Raadmanden Hr. Cancellieraad Engelsted, vil Jnddrivelsen deraf Dagen efter vorde paabegyndt. - Aarhuus Byefoged-Contoir, Fleischer. den 8de August 1835. Overeensstemmende med Fr. af 2den Juni 1830 bekjendtgjøres herved, at Restancellisten over Bygnings afgivten heraf Staden for Halvaaret tii 1ste April d. A. er mig tilstillet, forsynet med Approbation, og at Jnddrivelsen derefter vil paabegyndes den 20de dennes, hvis Restancerne ikke forinden hertil indbetales. Aarhuus Byefoged-Contoir, den 8de August 1835. Fleischer.
Aarhuus Stifts-Tidende, 1835-08-15
Efter Begjæring af Commissionen for Aarhuus Fattigvæsen foretages Licitation Onsdagen den 19de August førstk. om Formiddagen Kl. 11, over Jstandsættelsen af Skrædder P. Willassen Enkeboder No. 232. paa Graven. Licitationen holdes i bemeldte Sted. Conditionerner og Overslag ere forinden til Eftersyn her paa Contoiret. Aarhuus, den 10de August 1835. Fleischer.
Aarhuus Stifts-Tidende, 1835-08-15
Efter høie Vedkommendes Foranstaltning foretages Licitation paa Aarhuus Raadstue Onsdagen den 2den September førstkommende, om Formiddagen Kl. 10, hvorved opbydes Leverancen af 650 Tdr. Rug til Hs. Kongelige Høihed Prinds Frederik Ferdinands Regiment lette Dragoner. Conditionerne ere til Eftersyn her paa Contoiret. Hvilket herved bekjendtgjøres. Aarhuus, d. 8 August 1835. Fleischer.
Aarhuus Stifts-Tidende, 1835-08-15
Efter Begjæring af Eieren, Frue Valeur, foretages Auction, Torsdagen den 3die September førstkommende, om Formiddagen Kl. 10, over Gaarden No. 224 paa Graven heri Byen, bestaaende af 10 Fag 2 Etage Forhuus til Gaden, 11 Fag 1 Etage Sidehuus, 2de Halvtagsbygninger, Gaardsrum med Pompevand, samt Haugeplads. Det bemærkes, at der i Eiendommen er prioriteret offentlige Stiftelsers Midler 2400 Rbdlr. Ved samme Auction opraabes til Bortsalg 3de Gaards Avl paa Byens Mark, samme Eier tilhørende, hvilke enten kunne følge i Kjøbet med Gaarden, eller særskildt erholdes. Conditionerne kunne forinden Auctionen erfares hos Auctionsreqvir. Auctionen holdes i Gaarden. Hvilket herved bekjendtgjøres. Aarhuus, den 1ste August 1835. Fleischer.
Aarhuus Stifts-Tidende, 1835-08-15
Fredagen den 11te Septbr. d. A., Kl. 10 Formiddag, foretages efter Begjæring af Apotheker Reddeliens Enke, paa Raadhuset her i Byen, offentlig Auction over de hende tilhørende 8 Gaards Avl paa denne Byes Mark, beliggende i Møllevangens 2det Fald, Hoved No. 20 og No. efter Tour fra 30 til 37 incl. og i Skovvangens 2det Fald Hoved-No. 18 og Nr. efter Tour 66 til 73 incl. Avlingerne, der alle ere i god Drift og kraftfuld Tilstand, sælges uden Afgrøde (hvilken særskildt bliver bortsolgt) og til Modtagelse i anstundende Efteraar, samt efter Omstændighederne enten samlede eller i mindre Deele. J hvert Gaards Avl kan af Kjøbesummen blive indestaaende 150 Rbd. rede Sølv. Lysthavende indbydes. Aarhuus, den 14de August 1835. Fleischer.
Aarhuus Stifts-Tidende, 1835-08-15
Auction. over Meubler og andre Effecter agter jeg at afholde i Slutningen af denne Maaned. Hvo der ved denne Leilighed attraaer noget bortsolgt ville behageligst desangaaende snarest mueligt melde sig hos mig. Aarhuus, den 6te August 1835. Hert.
Aarhuus Stifts-Tidende, 1835-08-15
Auction over Rodsteenseie. Den i nærværende og flere Tidender i Mai Maaned d. A. foreløbig anmeldte Auction over Hovedgaarden Rodsteenseie med Tilliggende, i Hads Herred, Aarhuus Amt, berammes nu herved, efter Foranstaltning af Executores testamenti i Stervboet efter den afdøde Eier, Kammerjunker Major v. Voss og efterlevende Enkefrue med Lavværge, til Afholdelse saaledes: 1ste Gang, Løverdagen den 22de August næstk. 2den - 29de 3die - Tirsdagen 8de September d. A. De 2 første Auctioner afholdes paa Hads & Ring Herreders Tingsted i Aarhuus Raadhuus, Middagen Kl. 12. Sidste Auction foretages paa ovennævnte Hovedgaard bemeldte 8de September, Formiddag Kl. 11, efter fordeelagtige Conditioner for Kjøberen, og deriblandt at 2/3 af Eiendommens Taxations-Sum kunne blive staaende i samme, samt at Resten udbetales i taalelige Terminer.